Winifred Lamb. Winifred Lamb (1894-yil 3-noyabr – 1963-yil 16-sentyabr) – ingliz arxeologi, sanʼat tarixchisi va muzey rahbari. Uning faoliyati asosan yunon, rim va Onadoʻli madaniyati va artefaktlariga ixtisoslashgan. Faoliyatining asosiy qismini 1920—1958-yillarda olib borgan. Kembrij universitetining Fitsvilyam muzeyiga yunon antiqa buyumlarining faxriy qoʻriqchisi (raxbari) etib tayillangan. Gretsiya va Turkiyada arxeologik qazishmalarga rahbarlik qilgan. Anqaradagi Britaniya Arxeologiya Institutining asoschisi boʻlgan hamda yunon va rim qadimiy buyumlari boʻyicha koʻplab kitoblarning muallifi hamdir. Shu jumladan, 1929-yilda nashr etilgan "Greek and Roman Bronzes" bu mavzu boʻyicha tadqiqotlar uchun standart asar hisoblangan. Dastlabki faoliyati va taʼlimi. Lamb 1894-yil 3-noyabrda Londondagi Kempden Hillda tavallud topgan. 1906-yildan 1910-yilgacha parlament aʼzosi boʻlgan. Uning otasi Edmund Lamb, onasi esa Kembrijdagi Newnhem kolleji bitiruvchisi Meybel Lamb edi. Meybel ayollar universitetlarida taʼlim olish va ayollarning saylov huquqini targʻib qilishda faol ishtirok etgan. Lamb uyda gubernatorlar tomonidan taʼlim olgan. Birinchi jahon urushi davrida razvedka ishlari. 1917-yilning yozida oʻqishni tugatgandan soʻng Lamb askarlar kasalxonasida ishlagan. 1918-yil yanvar oyida u Britaniya Harbiy-dengiz razvedkasi boshqarmasining kriptotahlil boʻlimi boʻlgan „40-xona“ tarkibiga qoʻshilgan. 1918-yilning dekabrida Germaniya suv osti kemalariga yuborilgan kodlangan xabarlarni dekodlash ustida ishlagan. Aynan shu yerda Lamb Britaniya razvedkasida ishlaydigan taniqli arxeolog John Beazley bilan uchrashgan. Shuningdek, Britaniya muzeyida kataloglashtirish ishlarini olib borgan.